Оргодолын Үйтүмэн

Оргодолын Үйтүмэн (1989 оны 04-р сарын 29-нд Өвөрхангай аймгийн Есөнзүйл суманд төрсөн) нь Монголын чөлөөт бөхийн тамирчин.

Өвөрхангай аймгийн 2 дугаар арван жилийн сургуульд ерөнхий боловсрол эзэмшиж, 2011 онд Монголын Үндэсний биеийн тамирын дээд сургуулийг дасгалжуулагч мэргэжлээр дүүргэсэн байна. Тэрээр 2012, 2016 оны зуны олимпод Монгол Улсаа төлөөлөн оролцсон. Тэрээр 2012 оноос хойш 86 кг жинд барилдаж байгаа.

Амжилт

2009 онд Залуучуудын улсын аварга, Оюутны улсын аварга болсон. 2010 онд оюутны универсиад наадамд оролцсон. 

2012 онд Бүх ард түмний спартикадад түрүүлж шигшээ багийн тамирчин болсон тэрээр Азийн аварга шалгаруулах тэмцээнээс 2014 онд хүрэл, 
2016, 2018 онуудад мөнгөн медаль, 
2014 оны Армийн дэлхийн аварга, 
2015 онд Иван Ярыгины нэрэмжит алтан гран при тэмцээний мөнгөн медаль, улсын аварга шалгаруулах тэмцээний мөнгөн медаль,
2016 оны Улсын аварга,
2017 оны Улсын аварга болжээ.

 Үндэсний бөх 

 Улсын наадмын дэвжээнд 

 Тулгар төрийн 2220, Их Монгол улсын 805, Ардын хувьсгалын 90 жилийн ой, үндэсний их баяр наадмын хүчит бөхийн барилдаанд Увс аймгийн Хяргас сумын харьяат аймгийн начин Э.Батмөнхөөр нэг давж хоёрын даваанд Сэлэнгэ аймгийн Мандал сумын харьяат улсын начин Ш.Зоригтод өвдөг шороодсон.

 Аймгийн наадмын дэвжээнд 
ОнАмжилтБөхийн тоо2014Өвөрхангай аймгийн баяр наадамд зургаа давж шөвгөрөн " Аймгийн харцага " цол хүртсэн.2562019Өвөрхангай аймгийн баяр наадамд тав давж шөвгөрөн чимэг нэмсэн.256

Ангилал:Монголын бөх
Ангилал:1989 онд төрсөн